paragraph_text: Lince (španjolski naziv za risa) je bio španjolski razvojni program za predloženi glavni borbeni tenk koji se odvijao krajem 1980-ih do početka 1990-ih godina. Glavna namjena projekta je bila zamjena M47 i M48 Patton tenkove koje je Španjolska vojska dobila od SAD-a temeljem akta o međusobnom potpomaganju obrani (eng. Mutual Defense Assistance Act) između 1954. i 1975. i dopuniti broj tenkova uz postojeće AMX-30E koji su proizvedeni za vojsku tijekom 1970-ih. Tvrtke iz nekoliko država, kao što su njemački Krauss-Maffei, španjolska Santa Bárbara i francuski GIAT su dale svoje ponude za natječaj. Glavni prioriteti su bili pokretljivost i vatrena moć, sa sekundarnim prioritetom na oklopnoj zaštiti. Lince je trebao biti lakši i brži od svojih mogućih suparnika. Dimenzije vozila su bile također ograničene španjolskom željezničkom i cestovnom infrastrukturom. Kako bi postigli zadovoljavajuću razinu vatrene moći i zaštite unutar zadanih dimenzija, Lince je trebao koristiti Rheinmetallov 120 mm L/44 tenkovski top i njemački kompozitni oklop s Leoparda 2A4.